ເພີ່ມທະວີຄວາມສາມັກຄີ, ຮ່ວມມືຮອບດ້ານລະຫວ່າງ ຫວຽດນາມ-ກູບາ
ທ່ານປະທານປະເທດ ເຈືອງເຕິນຊາງ ຫາກໍ່ສິ້ນ ແລະ ປະສົບຄວາມສຳເລັດເປັນຢ່າງດີການຢ້ຽມຢາມ ສ. ກູບາ ຢ່າງເປັນທາງການ, ປະກອບສ່ວນສືບຕໍ່ເພີ່ມທະວີການ ພົວພັນສາມັກຄີຖານອ້າຍນ້ອງ ແລະ ການຮ່ວມມືຮອບ ດ້ານລະຫວ່າງ ພັກ, ລັດຖະບານ ແລະ ປະຊາຊົນສອງ ປະເທດ.
ການຢ້ຽມຢາມໄດ້ເກີດຂຶ້ນໃນບັນຍາກາດການເມືອງຂອງ ກູບາກຳລັງມີການພັດທະນາຢ່າງແຂງແຮງ, ທັງການພົວພັນ ພາຍໃນ ແລະ ພາຍນອກ, ດຶງດຸດຄວາມເອົາສົນໃຈ, ຫ່ວງໄຍຂອງປະຊາຄົມສາກົນ.
ໃນການຢ້ຽມຢາມຄັ້ງນີ້, ການນຳສອງປະເທດໄດ້ຕົກລົງຈະ ສືບຕໍ່ຊີ້ນຳຍົກສູງປະສິດທິຜົນຂອງບັນດາໂຄງການຮ່ວມມືດ້ານກະສິກຳ ແລະ ຊັບພະຍາກອນທາງນຳ້ ແລະ ຈະຈັດຕັ້ງຜັນຂະຫຍາຍໃນເວລາມໍ່ໆນີ້; ສ້າງ ແລະ ອຳນວຍ ຄວາມສະດວກໃຫ້ວິສາຫະກິດສອງປະເທດເຂົ້າເຖິງຕະ ຫຼາດ, ກໍ່ຄື ການຈັດຕັ້ງປະຕິບັດບັນດາໂຄງການຮ່ວມມື ແລະ ລົງທຶນໃນ ຫຼາຍຂົງເຂດຄື: ຂຸດຄົ້ນນຳ້ມັນ, ກໍ່ສ້າງພື້ນ ຖານໂຄງລ່າງການ ທ່ອງທ່ຽວ, ຜະລິດອຸປະກອນການ ກໍ່ສ້າງ, ຄົ້ນຄວ້າ ແລະ ຜະລິດຊອບແວ ແລະ ອື່ນໆ. ພິຈາ ລະນາ ຄວາມອາດສາມາດ ສ້າງຕັ້ງກົນໄກທີ່ເໝາະສົມເພື່ອ ເພີ່ມທະວີການຮ່ວມມືຄົ້ນ ຄວ້າ, ທົດລອງ, ຜະລິດຢາປົວພະຍາດຊະນິດຕ່າງໆ ທີ່ເປັນທ່າແຮງຂອງແຕ່ລະປະເທດ. ສືບຕໍ່ເອົາໃຈໃສ່ຊຸກຍູ້ການຮ່ວມມືລະຫວ່າງສອງປະເທດ ໃນຂົງເຂດຕ່າງໆຄື: ວັດທະນະທຳ, ກິລາ, ທ່ອງທ່ຽວ, ສຶກ ສາ ແລະ ບຳລຸງສ້າງ.
ພິທີຕ້ອນຮັບທ່ານປະທານປະເທດ ເຈືອງເຕິນຊາງ ໄດ້ຮັບ
ການຈັດຂຶ້ນຢ່າງສົມກຽດທີ່ຫໍປະຕິວັດທີ່ ນະຄອນຫຼວງລາ ຮາວານ. ພາບ: ຫງວຽນຄາງ/VNA
ທ່ານປະທານປະເທດ ເຈືອງເຕິນຊາງ ພົບປະເຈລະຈາ ກັບທ່ານປະທານສະພາແຫ່ງລັດ
ແລະ ສະພາລັດຖະມົນຕີ ກູບາ Raul Castro. ພາບ: ຫງວຽນຄາງ/VNA
ການນຳສອງປະເທດໄດ້ເປັນສັກຊີພິຍານໃນພິທີລົງນາມ
ຂໍ້ຕົກລົງວ່າດ້ວຍການຮ່ວມມືໃນຂົງເຂດທະນາຄານ. ພາບ: ຫງວຽນຄາງ/VNA
ທ່ານປະທານສະພາແຫ່ງລັດ ແລະ ສະພາລັດຖະມົນຕີ ກູບາ Raul Castro ປະດັບຫຼຽນໄຊ Jose Marti
ໃຫ້ແກ່ທ່ານ ປະທານປະເທດ ເຈືອງເຕິນຊາງ. ພາບ: ຫງວຽນຄາງ/VNA
ທ່ານປະທານປະເທດ ເຈືອງເຕິນຊາງ ພົບປະແລກປ່ຽນ
ຄວາມຄິດຄວາມເຫັນກັບທ່ານປະທານສະພາ ກູບາ Esteban Lazo. ພາບ: ຫງວຽນຄາງ/VNA
ທ່ານປະທານປະເທດ ເຈືອງເຕິນຊາງ ວາງພວງມາລາທີ່
ອະນຸສາວະລີ ວິລະຊົນແຫ່ງຊາດ Jose Marti. ພາບ: ຫງວຽນຄາງ/VNA
ທ່ານປະທານປະເທດ ເຈືອງເຕິນຊາງ ກ່າວຄຳປາໄສທີ່ເວທີ
ປາໄສວິສາຫະກິດ ຫວຽດນາມ-ກູບາ. ພາບ: ຫງວຽນຄາງ/VNA
ທ່ານປະທານປະເທດຢ້ຽມຢາມໂຮງຮຽນປະຖົມທີ່ໃສ່ຊື່
ປະທານ ໂຮ່ຈີມິນ. ພາບ: ຫງວຽນຄາງ/VNA
ທ່ານປະທານປະເທດ ມາຢ້ຽມຢາມຖາມຂ່າວ ຊາວກະສິກອນ ກູບາ. ພາບ: ຫງວຽນຄາງ/VNA
ກ່ຽວກັບການຮ່ວມມືຫຼາຍຝ່າຍ, ການນຳສອງທ່ານໄດ້ຢືນ ຢັນວ່າ: ສອງປະເທດຈະສືບຕໍ່ເພີ່ມທະວີການສົມທົບ, ຮ່ວມ ມື ແລະ ສະໜັບສະໜູນເຊິ່ງກັນ ແລະ ກັນໃນວົງອົງການ ສາກົນຕ່າງໆ ແລະ ເວທີຫຼາຍຝ່າຍເພື່ອປົກປັກຮັກສາຜົນ ປະໂຫຍດອັນສົມເຫດສົມຜົນ, ຍົກສູງອິດທິພົນ ແລະ ຖາ ນະບົດບາດຂອງແຕ່ລະປະເທດ. ພ້ອມທັງປະກອບສ່ວນ ເຂົ້າໃນຂະບວນການຕໍ່ສູ້ລວມ ເພື່ອສັນຕິພາບ, ສະຖຽນ ນະພາບ ແລະ ການຮ່ວມມືຢູ່ສອງພາກພື້ນ ແລະ ໃນທົ່ວ ໂລກ. ເມື່ອແລກປ່ຽນຄວາມຄິດ ຄວາມເຫັນກ່ຽວກັບບັນ ຫາຂອງພາກພື້ນ ແລະ ສາກົນມີຄວາມເປັນຫວ່ງ, ສອງ ຝ່າຍຢືນຢັນວ່າ ຈະສະໜັບສະໜູນຫຼັກໝັ້ນແກ້ໄຂຂໍ້ຂັດ ແຍ່ງໃນທະເລຕາເວັນອອກດ້ວຍສັນຕິວິທີ, ບົນພື້ນຖານ ເຄົາລົບກົດໝາຍສາກົນ.
ເນື່ອງໃນໂອກາດນີ້, ທ່ານປະທານສະພາແຫ່ງລັດ ແລະ ສະພາລັດຖະມົນຕີ ກູບາ Raul Castro ໄດ້ປະດັບຫຼຽນໄຊ Jose Marti- ຊຶ່ງເປັນຫຼຽນໄຊທີ່ປະເສີດ ແລະ ຊົງກຽດ ທີ່ສຸດຂອງພັກ ແລະ ລັດຖະບານ ກູບາ ປະດັບໃຫ້ການນຳ ແລະ ບຸກຄົນຜູ້ທີ່ມີຊື່ສຽງຂອງຕ່າງປະເທດ ປະດັບໃຫ້ແກ່ ທ່ານປະທານປະເທດ ເຈືອງເຕິນຊາງ.
ໂດຍ: VNA/VNP